ใช้กับดัก อย่าให้พวกมันได้กินอาหารและน้ำ ป้องกันการหวนกลับมาใหม่ ใช้เหยื่อล่อแมลงสาบ ใช้ยาฆ่าแมลง
กับดักแมลงสาบจะล่อแมลงสาบเข้ามาแล้วขังมันไว้ด้วยกาวเหนียว หาซื้อมาหลายๆ อันแล้ววางในจุดใดที่แมลงสาบชอบออกมาเพ่นพ่าน ถึงนี่จะเป็นวิธีที่กำจัดจำนวนแมลงสาบตัวเต็มวัยอย่างได้ผล แต่ก็ไม่ได้ส่งผลอะไรกับรังของพวกมันเลย วิธีทำเองได้ง่ายๆ แต่ได้ผลในการล่อแมลงสาบมาติดกับคือใช้ขวดโหลวางติดผนัง มันจะทำให้แมลงสาบเข้าไปข้างในแต่ออกมาไม่ได้ จะวางเหยื่อล่อแบบใดในขวดโหลก็ได้ เช่นเมล็ดกาแฟกับน้ำ แต่ถ้าอากาศแห้งจะใช้แต่น้ำก็ยังได้ผลเลย และเช่นเคยที่มันก็จัดการแมลงสาบตัวเต็มวัยได้ผลแต่ไม่ไปกระทบถึงรัง นำขวดน้ำอัดลมพลาสติกมาตัดท่อนบนตรงที่มันโค้งเว้าออก คว่ำด้านบนนั้นเอามาวางใส่ในตัวขวดให้มันทำหน้าที่เสมือนกรวยภายในขวด ติดเทปยึดตามขอบให้แน่น เทน้ำสบู่ลงไปในขวด แล้ววางกับดักไว้ในบริเวณที่แมลงสาบออกมาเพ่นพ่าน พวกมันจะคลานเข้าไปในกับดักแล้วจมน้ำตาย แมลงสาบจะต้องมีแหล่งน้ำ พวกมันสามารถมีชีวิตรอดได้หนึ่งเดือนโดยไม่มีอาหารตกท้องเลย แต่ถ้าขาดน้ำรับรองอยู่ได้ไม่เกินหนึ่งสัปดาห์ ทั้งนี้ขึ้นอยู่กับอุณหภูมิกับขนาดตัวของมันด้วย หาทุกส่วนที่มีน้ำรั่วซึมภายในบ้านแล้วซ่อมแซมมันซะ พอแหล่งน้ำถูกกำจัดหมดไป พวกมันก็เลี่ยงไม่พ้นต้องหันมาสนใจเหยื่อในรูปแบบเจลที่คุณวางล่อมัน บ้านที่สะอาดคือกุญแจสำคัญในการขับไล่แมลงสาบออกไป และจุดแรกที่ควรเริ่มก็ต้องเป็นห้องครัว ล้างจานและเก็บอาหารที่เหลือให้มิดชิด ทำความสะอาดเก็บเช็ดคราบเศษอาหารในทันที และทำให้บริเวณนั้นสะอาด ให้ความใส่ใจกับบริเวณหน้าเตา เพราะแมลงสาบนั้นชอบคราบมันเป็นพิเศษ ปิดฝาภาชนะบรรจุให้สนิท และอย่าตั้งอาหารทิ้งเอาไว้นานๆ อย่าวางจานชามที่สกปรกไว้ข้ามคืน และอย่าวางผลไม้ไว้บนเคาน์เตอร์ มันจะเช็ดเศษอาหารและคราบมันออกไปได้ อย่าทำน้ำเลอะฝาผนัง จำได้ไหม เราเพิ่งบอกไปว่าพวกมันต้องการน้ำ มีถังขยะใส่เศษอาหารแค่ถังเดียวในบ้าน อย่าปล่อยทิ้งมันไว้นานกว่าจะเต็ม ใช้ถังที่มีฝาเปิดปิดดีกว่าชนิดที่เปิดตลอดเวลา ทิ้งมันไว้ในถังใหญ่ที่มีฝาปิดและไม่ได้อยู่ติดกับตัวบ้าน แมลงสาบนั้นชอบกองไม้และสถานที่ซ่อนตัวได้สะดวกทั้งหลาย และเมื่ออากาศเริ่มเย็น มันก็จะอพยพเข้ามาหาอากาศอุ่นในบ้าน ให้แน่ใจว่าได้เก็บกองไม้ให้ห่างจากบ้าน นำกองกิ่งไม้ใบไม้ใบหญ้าและขยะอื่นๆ ในสวนไปทิ้งเสีย ปิดรอยแตกตามผนังด้านนอกของตัวบ้านเพื่อกันไม่ให้แมลงสาบเข้ามา ปิดรอยแตกภายในตัวบ้านด้วยเช่นกัน มันอาจใช้เวลา แต่ผลที่ได้นั้นคุ้มค่า เพราะคุณจะกำจัดแหล่งที่จะซ่อนตัวกับขยายพันธุ์ของมันไปเกือบทั้งหมด  ปิดรอยแยกภายในชั้นวางและตู้ทุกใบในห้องครัว ปิดรอยแยกของพื้น วงกบประตูและหน้าต่างทั้งภายนอกและภายในบ้าน ปิดรูท่อในห้องน้ำและห้องครัว ถึงแม้คุณจะจัดการทำลายรังของมันได้สำเร็จ ควรป้องกันไม่ให้มันหวนกลับมาใหม่โดยการวางกับดักที่จะฆ่าแมลงสาบก่อนที่มันจะขยายพันธุ์จนควบคุมไม่ได้ ทางที่ดีคือวางยาไว้ตามรอยแยกไม่กี่แห่งที่อยู่ใกล้จุดที่มันอาจมีสิทธิเล็ดลอดเข้ามาได้ เช่น รูระบายน้ำหรือรูระบายอากาศ แล้ววางกับดักดังต่อไปนี้:  ฉีดยาฆ่าแมลง (เช่น Raid) ให้ทั่วทั้งในรูปแบบเจลหรือของเหลว มันจะทำหน้าที่เป็นแนวป้องกันชั้นที่สองถ้าเกิดแมลงสาบดันมีชีวิตรอดหรือผ่านมุ้งลวดเข้ามาได้ อย่างน้อยก็จะทำให้มันอ่อนแอลง ปิดรอยแยกต่างๆ ด้วยยาแนวหรือสารผสมที่สามารถแข็งตัวได้อื่นๆ ถ้ารอยแยกนั้นอยู่บนเนื้อไม้อัดหรือเนื้อไม้ หลังลงยาแนวแล้วให้ใช้เรซินถูหรือทาทับด้วยสีย้อมไม้ ยาแนวจะแข็งตัวหลังจากลงมันไป 4-6 ชั่วโมง มันไม่เป็นอันตรายต่อเด็ก เหยื่อล่อแมลงสาบมีทั้งแบบใส่อยู่ในกล่องเพื่อป้องกันอันตรายกับเด็กหรือเป็นแบบเจลที่มียาพิษชนิดออกฤทธิ์ช้าผสมอยู่ในอาหารที่ยั่วยวนให้ลิ้มลอง (สำหรับแมลงสาบ) แมลงสาบจะกินพิษเข้าไปแล้วกลับไปที่รัง ซึ่งพิษจะออกฤทธิ์ฆ่ามันยกรัง    วางเหยื่อล่อไว้ตรงบริเวณที่คุณรู้ว่าแมลงสาบจะมาพบเจอ เช่น ตามชั้นวางด้านล่างของตู้ ใต้อ่างล้างจาน และตามมุมห้อง มันควรจะถูกวางใกล้รังแมลงสาบให้มากที่สุด เพื่อที่แมลงสาบจะกินมันเข้าไปหลายตัวที่สุดและเอากลับไปที่รัง เหยื่อล่อแมลงสาบส่วนมากจะประกอบด้วยไฟโปรนิล (Fipronil) .05% หรือไฮโดรเมทิลนอน (Hydramethylnon) 2% เป็นสารออกฤทธิ์ แมลงสาบจะกินสารพิษแล้วกลับไปถ่ายเป็นของเสียที่รัง ซึ่งแมลงสาบตัวอื่นจะสัมผัสกับพิษนั้นแล้วตายไปด้วย การฆ่าแมลงสาบด้วยวิธีนี้อาจกินเวลาหลายสัปดาห์ พอแมลงสาบรุ่นแรกตายไปแล้ว ไข่ของมันอาจฟักเป็นตัวจึงต้องให้แมลงสาบรุ่นหลังได้รับพิษอีก ก่อนที่ทั้งรังจะถูกกำจัดเรียบ ผสมกรดบอริก (บางครั้งวางขายในชื่อผงฆ่าแมลงสาบ แต่มักหาซื้อได้ตามร้านขายยา) แบบผง (ไม่ใช่ชนิดเม็ด) หนึ่งส่วน, แป้งขาวหนึ่งส่วน, น้ำตาลทรายขาวหนึ่งส่วน น้ำตาลกับแป้งนั้นไว้ล่อแมลงสาบ และกรดบอริกจะทำหน้าที่สังหารมัน โรยผงล่อนี้ตามด้านหลังของตู้หรือชั้นวางของ ใต้ตู้เย็น ใต้เตา เป็นต้น   คุณยังอาจลองใช้ส่วนผสมคล้ายกันโดยใช้กรดบอริก 1 ส่วน, แป้ง 2 ส่วนกับผงโกโก้ 1 ส่วน คาดว่าจะต้องใช้การกำจัดอย่างน้อย 3 วงจรของการตายแล้วเกิดเป็นตัวใหม่กว่าที่แมลงสาบทั้งฝูงจะหมดไป โดยแต่ละวงจรจะนานราว 2 สัปดาห์ ยังคงใช้กรดบอริกจนกว่าแมลงสาบจะหายแบบสิ้นซาก เด็ก สุนัข หรือสัตว์เลี้ยงอื่นอาจเผลอกินส่วนผสมนี้เข้าไปได้ แม้กรดบอริกจะไม่ได้มีพิษรุนแรงต่อมนุษย์และสัตว์เลี้ยง แต่ก็ควรใช้เฉพาะแต่ภายนอก ดังนั้นจงวางเหยื่อล่อเฉพาะในจุดที่มีแต่แมลงเข้าไปกินได้ ส่วนผสมจะจับตัวแข็งปั๋งในสภาพที่ร้อนอบอ้าว ดังนั้นจึงควรวางบนถาดกระดาษหรือฟอยล์เพื่อปกป้องพื้นกับชั้นวาง นี่เป็นวิธีง่ายมากในการกำจัดแมลงสาบตัวเต็มวัย ทำส่วนผสมระหว่างสบู่ (สบู่อาบน้ำก็ใช้ได้) กับน้ำให้เหลวพอจะฉีดผ่านขวดสเปรย์ คุณสามารถสาด ฉีด หรือเทราดแมลงสาบเลย น้ำสบู่เพียง 2 หรือ 3 หยดก็สามารถฆ่าแมลงสาบได้แล้ว แค่ให้แน่ใจว่ามันโดนส่วนหัวกับท้องส่วนล่างของแมลงสาบ ถ้าคุณสามารถทำให้มันนอนหงาย จุดตายคือท้องมันเลย แมลงสาบจะวิ่งพล่านหรือพยายามจะวิ่ง แต่จะหยุดและสิ้นใจตายภายในหนึ่งนาที   น้ำสบู่สามารถสังหารมันได้โดยการจับตัวเป็นแผ่นฟิล์มบางๆ เหนือรูหายใจของเจ้าแมลงสาบโดยไม่สลายไปเนื่องจากแรงตึงผิว ทำให้แมลงสาบหายใจไม่ออกและขาดใจตาย โยนแมลงสาบทิ้งทันที เนื่องจากมันอาจฟื้นได้ถ้าน้ำแห้งหรือไม่โดนส่วนสำคัญของตัวมัน หาซื้อยาฆ่าแมลงที่ฉลากระบุว่าใช้กำจัดแมลงสาบ และมีส่วนผสมของไซฟลูธริน (Cyfluthrin) หรือยาฆ่าแมลงอื่นๆ เป็นสารออกฤทธิ์ ฉีดไปตามที่ซึ่งเจ้าแมลงสาบอาจซ่อนตัวหรือทางเข้ามาในบ้าน เช่น ตามฝาผนัง ตามซอกหรือหลืบต่างๆ และตามร่อง  อย่าให้เด็กกับสัตว์เลี้ยงอยู่ด้วยในเวลาที่คุณฉีดยาฆ่าแมลง และทำตามคำแนะนำด้านความปลอดภัยบนฉลาก ถ้าคุณใช้เหยื่อล่อร่วมด้วย อย่าฉีดใกล้กับจุดวางเหยื่อล่อ ยาฆ่าแมลงอาจติดเหยื่อล่อและทำให้แมลงสาบไม่ยอมเข้าไปกินมัน การใช้ยาฆ่าแมลงได้ผลตรงที่ทำให้มันหายไปไม่มาให้เห็นชั่วระยะหนึ่ง แต่มันก็ส่งผลทำให้เป็นการขับแมลงสาบให้เข้าไปอยู่ในส่วนที่ลึกขึ้นและทำให้ปัญหาแย่ลงกว่าเดิม จึงจำเป็นต้องฉีดที่รังร่วมกับการฉีดที่ตัวมันด้วย สารละลายเหลวเข้มข้นเคยเป็นอาวุธของบริษัทกำจัดแมลงมืออาชีพ แต่ในปัจจุบันคนทั่วไปก็สามารถใช้ได้ สารเข้มข้นนี้คือสารเคมีที่มีพิษหรือเป็นสารยับยั้งที่จะนำมาละลายน้ำไว้ฉีดพ่นหรือเช็ดถูบนพื้นผิว รอยแตกหรือซอกร่องใดๆ เพื่อฆ่าแมลงสาบที่เดินผ่าน สารเข้มข้นนี้มีประสิทธิภาพสูงมากในการป้องกันไม่ให้แมลงสาบกลับมาใหม่ เพราะมันมีฤทธิ์ยับยั้งแมลงสาบได้ 1-2 สัปดาห์หรือกว่านั้น สำหรับกรณีที่แย่ที่สุด ใช้มันเป็นที่พึ่งสุดท้าย คุณอาจต้องการสั่งซื้อยาฆ่าแมลงชนิดออกฤทธิ์แรงที่สุดเท่าที่มี ให้มองหาชนิดที่มีไซเปอร์เมธริน (Cypermethrin) เป็นส่วนผสม เหยื่อล่อแบบมืออาชีพ กับดักกาวที่ทาฟีโรโมน และสเปรย์ฆ่าแมลงแบบมืออาชีพนั้นมีประสิทธิภาพกว่าผลิตภัณฑ์ที่หาซื้อได้ตามร้านทั่วไปมาก Cy-Kick CS เป็นผลิตภัณฑ์เคลือบที่กำจัดแมลงสาบอย่างได้ผล คุณอาจต้องสั่งซื้อทางอินเทอร์เน็ต เพราะยาฆ่าแมลงชนิดนี้มักไม่ได้มีวางขายตามร้านทั่วไป มันจะฆ่าแมลงที่มีชีวิตและมีผลตกค้างนานถึงสามเดือน ฉีดมันรอบๆ บ้านและสถานที่แบบห้องใต้ถุน   ข้อเสียคือมันจะฆ่าแมลง ทุกชนิด แม้กระทั่งชนิดที่กินแมลงสาบอย่างพวกแมงมุมและกิ้งกือ ใช้มันเป็นที่พึ่งสุดท้าย และไม่ควรใช้เลยถ้าคุณมีเด็กและสัตว์เลี้ยง มันมีพิษร้ายแรงที่จะเป็นอันตรายต่อคนที่เผลอกินเข้าไป
ใช้กับดักแมลงสาบสำเร็จรูป. ใช้โหลใส่น้ำ. ใช้กับดักขวดน้ำอัดลม. ตัดแหล่งน้ำ. ทำความสะอาดบ้านให้ถ้วนทั่ว. นำอาหารไปซ่อน. ถูพื้นเป็นประจำ. นำขยะออกไปทิ้งเป็นประจำ. ย้ายขยะในสวนให้ไกลออกไปจากนอกตัวบ้าน. ผนึกช่องทางเข้าบ้านเพื่อป้องกันไม่ให้แมลงสาบเข้ามา. วางกับดักป้องกัน. ใช้เหยื่อล่อแมลงสาบแบบที่วางขายตามร้าน. ลองทำเหยื่อล่อแมลงสาบเองที่บ้าน. ใช้ส่วนผสมระหว่างสบู่กับน้ำ. ใช้สเปรย์ฆ่าแมลง. ใช้สารละลายเหลวเข้มข้น. ใช้ยาฆ่าแมลงเกรดมืออาชีพ.
https://www.wikihow.com/Get-Rid-of-Roaches https://www.wikihow.com/Get-Rid-of-Roaches https://www.wikihow.com/Get-Rid-of-Roaches https://www.wikihow.com/Get-Rid-of-Roaches https://www.wikihow.com/Get-Rid-of-Roaches
Using Traps Deny Them Water and Food Preventing Reinfestation Using Cockroach Baits Using Insecticides